ai4bharat/Pralekha huggingface dataset:
ഊര്ജ്ജ മന്ത്രാലയം
എൻടിപിസി ഗ്രീൻ എനർജി ലിമിറ്റഡിൽ നിർദിഷ്ടപരിധിക്കപ്പുറം നിക്ഷേപം നടത്താൻ മഹാരത്ന സിപിഎസ്ഇകൾക്ക് അധികാരം കൈമാറുന്നതിന്, നിലവിലുള്ള മാർഗനിർദേശങ്ങളിൽനിന്ന് എൻടിപിസി ലിമിറ്റഡിന് ഇളവുനൽകുന്നതിനു മന്ത്രിസഭയുടെ അംഗീകാരം
എൻടിപിസി ലിമിറ്റഡിന്റെ 60 ജിഗാവാട്ട് പുനരുപയോഗ ഊർജശേഷി സ്ഥാപിക്കുന്നതിനായി എൻആർഇഎല്ലിലും മറ്റു സംയുക്തസംരംഭങ്ങളിലും/അനുബന്ധസ്ഥാപനങ്ങളിലും എൻജിഇഎൽ നിക്ഷേപം നടത്തുന്നതിനും അംഗീകാരം
എൻടിപിസി ലിമിറ്റഡിന് എൻടിപിസി ലിമിറ്റഡിന്റെ അനുബന്ധ കമ്പനിയായ എൻടിപിസി ഗ്രീൻ എനർജി ലിമിറ്റഡിൽ  നിക്ഷേപം നടത്തുന്നതിന് മഹാരത്ന സിപിഎസ്ഇകൾക്ക് അധികാരം കൈമാറുന്നതിനുള്ള നിലവിലെ മാർഗനിർദേശങ്ങളിൽനിന്ന് എൻടിപിസി ലിമിറ്റഡിന് ഇളവുനൽകി. പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തികകാര്യ മന്ത്രിസഭാസമിതിയാണ് ഇക്കാര്യത്തിൽ തീരുമാനമെടുത്തത്. എൻടിപിസി ലിമിറ്റഡിന്റെ 60 ജിഗാവാട്ട് പുനരുപയോഗ ഊർജശേഷി എന്ന ലക്ഷ്യം കൈവരിക്കുന്നതിനായി എൻടിപിസി റിന്യൂവബിൾ എനർജി ലിമിറ്റഡിലും  അതിന്റെ മറ്റു സംയുക്തസംരഭങ്ങളിലും/അനുബന്ധസ്ഥാപനങ്ങളിലും എൻജിഇഎല്ലിന്റെ നിക്ഷേപം 5000 കോടി രൂപമുതൽ 7500 കോടി രൂപവരെ സാമ്പത്തികപരിധിക്കപ്പുറം, മൊത്തം മൂല്യത്തിന്റെ 15% പരിധിക്കു വിധേയമായി സിസിഇഎ ഒഴിവാക്കിയിട്ടുണ്ട്.
സിഒപി 26-ലെ പ്രതിബദ്ധതയ്ക്ക് അനുസൃതമായി, വികസന ലക്ഷ്യങ്ങൾ കൈവരിക്കുന്നതിനൊപ്പം കുറഞ്ഞ കാർബൺ പുറന്തള്ളൽ പാതയ്ക്കായി ഇന്ത്യ പ്രവർത്തിക്കുന്നു. 2030-ഓടെ ഖനിജേതര ഊർജശേഷി 500 ജിഗാവാട്ട് ആക്കാനാണു രാജ്യം ലക്ഷ്യമിടുന്നത്. കേന്ദ്ര പൊതുമേഖലാ സംരംഭം എന്ന നിലയിലും രാജ്യത്തെ മുൻനിര ഊർജസംവിധാനം എന്ന നിലയിലും പുനരുപയോഗ ഊർജമേഖലയിലെ ഈ നിക്ഷേപത്തിലൂടെ, 2032ഓടെ 60 ജിഗാവാട്ട് പുനരുപയോഗ ഊർജ ശേഷി കൂട്ടിച്ചേർക്കാനാണ് എൻടിപിസി ലക്ഷ്യമിടുന്നത്. ഇത് മേൽപ്പറഞ്ഞ ലക്ഷ്യം കൈവരിക്കുന്നതിനും 2070-ഓടെ 'നെറ്റ് സീറോ' പുറന്തള്ളൽ എന്ന വലിയ ലക്ഷ്യത്തിലേക്ക് നീങ്ങുന്നതിനും രാജ്യത്തെ സഹായിക്കും. 'നെറ്റ് സീറോ'യിലേക്കുള്ള കാലാവസ്ഥാപ്രവർത്തനത്തിന് ഇന്ത്യയുടെ സംഭാവനയായി സിഒപി 26 ഉച്ചകോടിയിൽ അടുത്തിടെ പ്രഖ്യാപിച്ച ഗവൺമെന്റിന്റെ "പഞ്ചാമൃത്" പദ്ധതിക്ക് അനുസൃതമായാണ് ലക്ഷ്യം നിശ്ചയിച്ചത്.
എൻടിപിസിയുടെ പുനരുപയോഗ ഊർജയാത്രയുടെ പതാകവാഹകരാകാൻ എൻജിഇഎൽ ലക്ഷ്യമിടുന്നു. നിലവിൽ 2861 മെഗാവാട്ടിന്റെ 15 ആർഇ ആസ്തികളാണുള്ളത്. അവ പ്രവർത്തനക്ഷമമോ വാണിജ്യതലത്തിൽ പ്രവർത്തനക്ഷമമാകുന്ന തീയതിയോട്  അടുത്തോ ആണ്. കൂടാതെ അതിന്റെ അനുബന്ധ സ്ഥാപനമായ എൻആർഇഎൽ  വഴി മത്സരാധിഷ്ഠിത ലേലത്തിലും ഹരിതോർജ വ്യവസായത്തിൽ ഉയർന്നുവരുന്ന നിരവധി അവസരങ്ങളിലും പങ്കെടുത്തുകൊണ്ട് അതിന്റെ ആർഇ പോർട്ട്ഫോളിയോ വിപുലീകരിക്കാൻ ഒരുങ്ങുകയാണ്. ഹരിത സമ്പദ്വ്യവസ്ഥയെന്ന നിലയിൽ ഇന്ത്യയുടെ ആഗോള പ്രതിച്ഛായ മെച്ചപ്പെടുത്തുന്നതിന് എൻടിപിസിക്ക് നൽകിയ ഇളവ് സഹായിക്കും. ഇത് ഇന്ത്യയുടെ ഊർജ ഉൽപ്പാദനം വൈവിധ്യവൽക്കരിക്കുന്നതിലൂടെ പരമ്പരാഗത ഊർജസ്രോതസ്സുകളെ ആശ്രയിക്കുന്നത് കുറയ്ക്കുകയും രാജ്യത്തിന്റെ കൽക്കരി ഇറക്കുമതി ബില്ലുകൾ കുറയ്ക്കുകയും ചെയ്യും. കൂടാതെ, രാജ്യത്തിന്റെ ഓരോ കോണിലും 24 മണിക്കൂറും വൈദ്യുതി വിതരണം ഉറപ്പാക്കാനും ഇത് സഹായിക്കും.
പുനരുപയോഗ ഊർജ പദ്ധതി നിർമാണ ഘട്ടത്തിലും ഒ&എം ഘട്ടത്തിലും പ്രദേശവാസികൾക്ക് പ്രത്യക്ഷമായും പരോക്ഷമായും തൊഴിലവസരങ്ങളും സൃഷ്ടിക്കും.
ND
(Visitor Counter : 47
രണ്ടു രാജ്യങ്ങളിലേയും കമ്പനി സെക്രട്ടറിമാരുടെ പദവിയും അഭിമാനവും ഉയര്ത്തുന്നതിനായും ഏഷ്യാ-പസഫിക്ക് മേഖലകളില് കമ്പനി സെക്രട്ടറിമാരുടെ രാജ്യാന്തര സഞ്ചാരത്തിന് സൗകര്യമൊരുക്കുന്നതിനുമായി ഇന്ത്യയും മലേഷ്യയും തമ്മില് സഹകരിക്കുന്നതിനായി ധാരണാപത്രത്തില് ഏര്പ്പെടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
വിശദാംശങ്ങള്
രണ്ടു രാജ്യങ്ങളുടെയും അധികാരപരിധിയില് പ്രാക്ടീസ് ചെയ്യുന്ന കമ്പനി സെക്രട്ടറിമാരുടെ പദവിയും അഭിമാനവും ഉയര്ത്തുകയും ഏഷ്യാ പസഫിക് മേഖലയില് കമ്പനി സെക്രട്ടറിമാരുടെ അതിര്ത്തികടന്നുള്ള യാത്രക്ക് സൗകര്യമൊരുക്കുന്നതിനും പരസ്പര സഹകരണത്തിനായി ഇന്സ്റ്റിറ്റ്യൂട്ട് ഓഫ് കമ്പനി സെക്രട്ടറി ഓഫ് ഇന്ത്യയും മലേഷ്യന് അസോസിയേഷന് ഓഫ് കമ്പനി സെക്രട്ടറീസും  തമ്മില് ധാരണാപത്ത്രില് ഏര്പ്പെടുന്നതിന് മന്ത്രിസഭായോഗം അംഗീകാരം നല്കി.
പശ്ചാത്തലം
ഇന്സ്റ്റിറ്റ്യൂട്ട് ഓഫ് കമ്പനി സെക്രട്ടറീസ് ഓഫ് ഇന്ത്യ  പാര്ലമെന്റില് പാസാക്കിയ, അതായത് ദി കമ്പനി സെക്രട്ടറീസ് ആക്ട് 1980  പ്രകാരം രൂപീകരിച്ചിട്ടുള്ള നിയമപരമായ ഒരു സംവിധാനമാണ്. ഇന്ത്യയില് കമ്പനി സെക്രട്ടറിമാരെ വികസിപ്പിക്കുകയും നിയന്ത്രിക്കുകയുമാണ് ലക്ഷ്യം. മലേഷ്യയിലെ കമ്പനി സെക്രട്ടറിമാരുടെ പ്രൊഫഷണല് ബോഡിയാണ് മലേഷ്യന് അസോസിയേഷന് ഓഫ് കമ്പനി സെക്രട്ടറീസ്. മലേഷ്യയിലെ കമ്പനി സെക്രട്ടറിമാരായി പ്രാക്ടീസ് ചെയ്യുന്നവരുടെ പ്രൊഫഷണല് കഴിവും പദവിയും ഉയര്ത്തുകയും മെച്ചപ്പെടുത്തുകയുമാണ് ഇതിന്റെ പ്രധാനപ്പെട്ട ലക്ഷ്യം.
പ്രധാനമന്ത്രിയുടെ ഓഫീസ്
ബുറേവി ചുഴലിക്കാറ്റുമായി ബന്ധപ്പെട്ട് നിലവിലുള്ള സ്ഥിതിഗതികളെക്കുറിച്ച് പ്രധാനമന്ത്രി കേരള മുഖ്യമന്ത്രിയുമായി ആശയവിനിമയം നടത്തി
ബുറേവി ചുഴലിക്കാറ്റുമായി ബന്ധപ്പെട്ട് സംസ്ഥാനത്തിന്റെ നിലവിലെ സ്ഥിതിഗതികളെക്കുറിച്ച് കേരള മുഖ്യമന്ത്രി ശ്രീ പിണറായി വിജയനുമായി പ്രധാനമന്ത്രി ശ്രീ നരേന്ദ്രമോദി ആശയവിനിമയം നടത്തി.
'' ബുറേവി ചുഴലിക്കാറ്റുമായി ബന്ധപ്പെട്ട് സംസ്ഥാനത്തിലെ നിലവിലെ സ്ഥിതിഗതികളെക്കുറിച്ച് കേരള മുഖ്യമന്ത്രി ശ്രീ പിണറായി വിജയന്ജിയുമായി സംസാരിച്ചു. കേരളത്തിലെ ജനങ്ങളെ സഹായിക്കാന് കേന്ദ്രത്തില് നിന്ന് സാദ്ധ്യമായ എല്ലാ സഹായങ്ങളും വാഗ്ദാനം ചെയ്തു. ബാധിക്കപ്പെട്ട പ്രദേശങ്ങളില് താമസിക്കുന്നവരുടെ സുരക്ഷിതത്വത്തിനും ക്ഷേമത്തിനുമായി പ്രാര്ത്ഥിക്കുന്നു'' ഒരു ട്വീറ്റില് പ്രധാനമന്ത്രി പറഞ്ഞു
ഷിപ്പിങ് മന്ത്രാലയം
കേന്ദ്ര ഷിപ്പിങ്ങ് മന്ത്രാലയത്തിന് പുതിയ വെബ്സൈറ്റ് - shipmin.gov.in
കേന്ദ്ര ഷിപ്പിങ്ങ് മന്ത്രാലയത്തിന്റെ നവീകരിച്ച പുതിയ വെബ്സൈറ്റ് shipmin.gov.in ഇന്ന് പുറത്തിറക്കി. ഓപ്പണ് സോഴ്സ് സാങ്കേതിക വിദ്യയില് അധിഷ്ഠിതമായ പുതിയ വെബ്സൈറ്റ് എന്ഐസി ക്ലൗഡായ, മേഘ് രാജുമായിട്ടാണ് ബന്ധിപ്പിച്ചിരിക്കുന്നത്.
ഇന്ത്യ ഗവണ്മെന്റ് വെബ്സൈറ്റുകള്ക്കായി കേന്ദ്ര ഭരണ പരിഷ്ക്കാര, പൊതു പരാതി വകുപ്പ് പുറത്തിറക്കിയ മാര്ഗ്ഗനിര്ദ്ദേശങ്ങള്ക്ക് അനുസരിച്ചാണ് വെബ്സൈറ്റ് രൂപകല്പന ചെയ്തിരിക്കുന്നത്. വളരെ നല്ല രീതിയില് ഡിസൈന് ചെയ്തിരിക്കുന്നതും, ചലനാത്മകവുമായ ഹോം പേജോടു കൂടിയ സൈറ്റില് മികച്ച വീഡിയോ അപ് ലോഡിങ്ങ് സൗകര്യത്തോട് കൂടി സാമൂഹിക മാധ്യമ സമന്വയവും സാധ്യമാക്കിയിരിക്കുന്നു.
(Visitor Counter : 145
ജൽ ശക്തി മന്ത്രാലയം
ജലജീവൻ ദൗത്യത്തിന് കീഴിൽ കഴിഞ്ഞ ഒരു വർഷത്തിനിടെ നൽകിയത് മൂന്നു കോടിയിലേറെ പൈപ്പ് കണക്ഷനുകൾ
(രാജ്യത്തെ വിവിധ സംസ്ഥാന ഭരണകൂടങ്ങളുടെ പങ്കാളിത്തത്തോടെ 2019 ഓഗസ്റ്റ് മുതലാണ് ജലജീവൻ ദൗത്യം നടപ്പാക്കുന്നത്. ദീർഘകാല അടിസ്ഥാനത്തിൽ, ആവശ്യമായ അളവിലും ഗുണമേന്മയിലും തുടർച്ചയായി ശുദ്ധജലം ലഭ്യമാക്കുക എന്ന ലക്ഷ്യത്തോടെയാണ് ഇത് നടപ്പാക്കുന്നത്.
വിവിധ സംസ്ഥാന/കേന്ദ്രഭരണ പ്രദേശങ്ങളുടെ നിതാന്ത പരിശ്രമങ്ങളുടെ ഫലമായി 2019 ഓഗസ്റ്റ് മുതൽ മൂന്നുകോടി പൈപ്പ് കണക്ഷനുകൾ ലഭ്യമാക്കാനായി. ഒപ്പം രാജ്യത്തെ 26 ജില്ലകൾ, 457 ബ്ലോക്കുകൾ, 34,919 പഞ്ചായത്തുകൾ, 65,627 ഗ്രാമങ്ങൾ എന്നിവിടങ്ങളിൽ വീട്ടിനുള്ളിൽ ശുദ്ധജലം ലഭിക്കുന്നുണ്ട് എന്നതും ഉറപ്പാക്കാനായി. എല്ലാ വീടുകളിലും പൈപ്പ് കണക്ഷനിലൂടെ ശുദ്ധജലം എത്തിച്ച ആദ്യ സംസ്ഥാനമായി ഗോവ മാറി.
രാജ്യത്തെ എല്ലാ വിദ്യാലയങ്ങൾ, അംഗനവാടി കേന്ദ്രങ്ങൾ, ഗിരിവർഗ്ഗ വിഭാഗത്തിലെ കുട്ടികൾക്കായുള്ള റസിഡൻഷ്യൽ സ്കൂളുകൾ എന്നിവിടങ്ങളിൽ പൈപ്പ് കണക്ഷനുകളിലൂടെ ശുദ്ധജലം ഉറപ്പാക്കുന്നതിനായി 2020 ഒക്ടോബർ രണ്ടിന് ഒരു നൂറ് ദിന പ്രചരണത്തിനും തുടക്കമായിരുന്നു. മൂന്നു മാസം കൊണ്ട് 4.4 ലക്ഷത്തിലേറെ ഗ്രാമീണ വിദ്യാലയങ്ങളിലും, 3.73 ലക്ഷത്തോളം അംഗനവാടി കേന്ദ്രങ്ങളിലും പൈപ്പ് കണക്ഷനിലൂടെ ശുദ്ധജലം നൽകാനായി. സംസ്ഥാനത്തെ എല്ലാ വിദ്യാലയങ്ങളിലും പൈപ്പ് കണക്ഷൻ വഴി ശുദ്ധജലം ലഭ്യമാക്കുന്ന ആദ്യ സംസ്ഥാനങ്ങളായി തമിഴ്നാടും പഞ്ചാബും മാറി. മാത്രമല്ല തമിഴ്നാട്ടിലെ എല്ലാ അംഗനവാടി കേന്ദ്രങ്ങളിലും പൈപ്പ് കണക്ഷണിലോടെ ശുദ്ധജലം ലഭ്യമാക്കി കഴിഞ്ഞിട്ടുമുണ്ട്.
ധനകാര്യ മന്ത്രാലയം
കേരളത്തിൽ വിവിധ ജില്ലകളിൽ ആദായനികുതി വകുപിൻറെ പരിശോധന
ക്വാറി പ്രവർത്തനത്തിൽ ഏർപ്പെട്ടിരിക്കുന്ന രണ്ട് ഗ്രൂപ്പുകളിൽ ഈ മാസം 5 ന്  ആദായനികുതി വകുപ്പ് തിരച്ചിലും പിടിച്ചെടുക്കലും നടത്തി. കോട്ടയം, എറണാകുളം, തൃശൂർ, പാലക്കാട്, കണ്ണൂർ ജില്ലകളിലായി 35-ലധികം സ്ഥലങ്ങളിലാണ് തിരച്ചിൽ നടത്തിയത്.
തിരച്ചിൽ വേളയിൽ , യഥാർത്ഥ വിൽപ്പനയുടെയും പണത്തിന്റെ രസീതിന്റെയും എൻട്രികൾ രേഖപ്പെടുത്തുന്ന സമാന്തര അക്കൗണ്ട് ബുക്കുകൾ ഉൾപ്പെടെ കുറ്റകരമായ വിവിധ രേഖകളും ഡിജിറ്റൽ തെളിവുകളും പിടിച്ചെടുത്തു. സ്ഥിരമായി രേഖപ്പെടുത്തേണ്ട അക്കൗണ്ട് ബുക്കിൽ കാണിക്കാതെ യഥാർത്ഥ വിൽപ്പന മറച്ചു വച്ചതായി കണ്ടെത്തി.
ഈ തെളിവുകളുടെ പരസ്പരബന്ധം സൂചിപ്പിക്കുന്നത്, അങ്ങനെ സൃഷ്ടിക്കപ്പെടുന്ന കണക്കിൽപ്പെടാത്ത പണം, സ്ഥാവര സ്വത്തുക്കൾ സമ്പാദിക്കുന്നതിനും പണവായ്പകളുടെ ബിസിനസ്സിനും മറ്റ് ബിസിനസ്സുകളിലെ രേഖപ്പെടുത്താത്ത മൂലധന നിക്ഷേപങ്ങൾക്കും വ്യവസ്ഥാപിതമായി നിക്ഷേപിക്കപ്പെടുന്നുവെന്നും സൂചിപ്പിക്കുന്നു. വസ്തുവകകൾ വാങ്ങുന്നതിന് പണം നൽകിയതിന്റെയും വെളിപ്പെടുത്താത്ത ബാങ്ക് അക്കൗണ്ടുകളിൽ ഗണ്യമായ പണം നിക്ഷേപിച്ചതിന്റെയും തെളിവുകളും അന്വേഷണ സംഘം ശേഖരിച്ചിട്ടുണ്ട്. ഇത്തരം ഇടപാടുകളിൽനിന്നുണ്ടാകുന്ന മൂലധന നേട്ടം കൃത്യമായി കണക്കാക്കാതെ സ്ഥാവര വസ്തുക്കൾ വിറ്റതായി സംഘത്തിന്റെ വിലയിരുത്തലുകൾ കണ്ടെത്തിയിട്ടുണ്ട്.
പരിശോധനയിൽ 2.30 കോടിയിലധികം രൂപയുടെ കണക്കിൽ പെടാത്ത പണം പിടിച്ചെടുത്തു.
ഇതുവരെയുള്ള അന്വേഷണത്തിൽ കണക്കിൽപ്പെടാത്ത 200 കോടി. രൂപയുടെ വരുമാനം കണ്ടെത്താനായി.
കൂടുതൽ അന്വേഷണങ്ങൾ പുരോഗമിക്കുകയാണ്.
(Visitor Counter : 164
രാസവസ്തു, രാസവളം മന്ത്രാലയം
ലോക്ഡൗണിനിടെ ആഫ്രിക്കന് വിപണി ലക്ഷ്യമിട്ട് എച്ച്ഐഎല് 
കോവിഡ് 19 ലോക്ഡൗണിനെ തുടര്ന്ന് ചരക്ക്നീക്കത്തിലുള്പ്പെടെ ഉണ്ടായ വെല്ലുവിളികള്ക്കിടയിലും രാസവസ്തു, പെട്രോ കെമിക്കല് വകുപ്പിന് കീഴിലുള്ള പൊതുമേഖലാ സ്ഥാപനമായ എച്ച്ഐഎല് രാജ്യത്തെ കര്ഷക സമൂഹത്തിന് ആവശ്യത്തിന് കീടനാശിനി ലഭ്യമാക്കാന് എല്ലാ ശ്രമങ്ങളും നടത്തിയിരുന്നു. ഇതോടൊപ്പം ആഫ്രിക്കന് രാജ്യങ്ങളില് നിന്നുള്ള വലിയ കയറ്റുമതി ഓര്ഡറുകളിലും കണ്ണു വയ്ക്കുകയാണ് എച്ച്ഐഎല്.
വരും മാസങ്ങളില് ആഫ്രിക്കയിലെ മലേറിയ കേസുകളില് വര്ദ്ധന വരാന് സാധ്യതയുണ്ടെന്ന് ലോകാരോഗ്യ സംഘടന മുന്നറിയിപ്പ് നല്കിയിരുന്നു. ഇതിന്റെ അടിസ്ഥാനത്തില് ഡിഡിടി വിതരണത്തിനായി എച്ച്ഐഎല്  പത്ത് സതേണ് ആഫ്രിക്കന് ഡവലപ്മെന്റ് കമ്മ്യൂണിറ്റികള്ക്ക് കത്തയച്ചു.
സാമൂഹിക അകലം പാലിക്കുന്നതിനുള്ള മാനദണ്ഡങ്ങള് പാലിച്ച് ചുരുങ്ങിയ മാനവവിഭവശേഷിയുമായാണ് എച്ച്ഐഎല് നിര്മ്മാണ യൂണിറ്റുകള് പ്രവര്ത്തിക്കുന്നത്. ഈ യൂണിറ്റുകളിലെ അണുനശീകരണ പരിധിയും വര്ദ്ധിപ്പിച്ചിട്ടുണ്ട്. തൊഴിലിടങ്ങളും പ്ലാന്റുകളും ഫാക്ടറിയിലേക്ക് വരുന്ന ട്രക്കുകളും ബസുകളുമെല്ലാം കൃത്യമായ ഇടവേളകളില് അണുനശീകരണം നടത്തുന്നുണ്ട്.
കഴിഞ്ഞയാഴ്ച കമ്പനിയുടെ ആകെ വില്പന 278.82 ലക്ഷം രൂപയുടേതാണ്. അഗ്രോകെമിക്കലുകള്, രാസവളം, വിത്ത് എന്നിവയുടെ വില്പന ഇതില് ഉള്പ്പെടുന്നു.(
പ്രധാനമന്ത്രിയുടെ ഓഫീസ്
പത്മശ്രീ പുരസ്കാര ജേതാവ് ശ്രീ നന്ദ പ്രസ്തിയുടെ വിയോഗത്തിൽ പ്രധാനമന്ത്രി അനുശോചിച്ചു
പത്മശ്രീ പുരസ്കാര ജേതാവ് ശ്രീ നന്ദ പ്രസ്തിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു;
"ശ്രീ നന്ദ പ്രസ്റ്റി ജിയുടെ വിയോഗത്തിൽ വേദനിക്കുന്നു. ഒഡീഷയിൽ വിദ്യാഭ്യാസത്തിന്റെ ആനന്ദം പ്രചരിപ്പിക്കാനുള്ള അദ്ദേഹത്തിന്റെ ശ്രമങ്ങൾ കാരണം ഏറെ ബഹുമാനിക്കപ്പെടുന്ന "നന്ദ സാർ" തലമുറകളോളം സ്മരിക്കപ്പെടും. ഏതാനും ആഴ്ചകൾക്ക് മുമ്പ് അദ്ദേഹം പുരസ്കാര ദാന ചടങ്ങിൽ രാജ്യത്തിന്റെ ശ്രദ്ധയും സ്നേഹവും ആകർഷിച്ചു. ഓം ശാന്തി."
(
മന്ത്രിസഭ
ആരോഗ്യസുരക്ഷ, സൗഖ്യം എന്നീ മേഖലകളില് ഇന്ത്യാ- ജപ്പാന് സഹകരണം
ഇന്ത്യയും ജപ്പാനും തമ്മില് ആരോഗ്യ സുരക്ഷാ സൗഖ്യം എന്നീ മേഖലകളിലെ സഹകരണത്തിന് ഏര്പ്പെട്ട സഹകരണപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാലപ്രാബല്യത്തോടെ അംഗീകാരം നല്കി. 2018 ഒക്ടോബര് 29നാണ് സഹകരണപത്രം ഒപ്പുവച്ചത്.
താഴെപറയുന്ന മേഖലകളിലെ സഹകരണമാണ് സഹകരണപത്രത്തില് ഉള്പ്പെടുന്നത്.
എ) പ്രത്യേക പദ്ധതികളുടെ പ്രോത്സാഹനം
1) ഓരോന്നിലേയും പുതിയ നൈപുണ്യമേഖലകള്ക്ക് ഉന്നല് നല്കിക്കൊണ്ട് അക്യൂട്ട് മെഡിസിന് സര്ജറിയിലും ട്രോമാ കെയറിലും പുതിയ മാനവവിഭവശേഷി വികസിപ്പിക്കുക.
2) ക്ലിനിക്കല് പരിശോധനകള്ക്കായി ഒരു സംയുക്ത അത്യന്താധുനിക പരിശോധനാ ലബോറട്ടറി സ്ഥാപിക്കുക.
3) പരിചരണ പ്രവര്ത്തനങ്ങളില് പരിശീലനം തേടുന്നവര്ക്കായി ജപ്പാന് ഭാഷാ പഠന കേന്ദ്രം സ്ഥാപിക്കുക.
4. രണ്ടു രാജ്യങ്ങളിലേയും മൂന്നാംഘട്ട സംരക്ഷണ കേന്ദ്രങ്ങളുടെ സംയോജനം നടപ്പാക്കുക.
5. പരിചരണ പ്രവര്ത്തകരിലെ ഇന്റേണ് പരിശീലന പരിപാടികള്ക്കായി മുതിര്ന്നവര്ക്ക് പരിരക്ഷ നല്കുന്നതിനെക്കുറിച്ച് മുന്കൂട്ടി ലക്ച്ചര് നടത്തുന്നതിനായി സംഘടനകളെ അയച്ച് സഹായിക്കും. ജപ്പാനില് നിന്നും സര്ട്ടിഫിക്കറ്റുള്ള സുരക്ഷാ പ്രവര്ത്തകരെ അയക്കും. ജപ്പാന് വേണ്ട പരിപരക്ഷ നല്കുന്നവര്ക്കായി വേണ്ട കരിക്കുലവും പാഠപുസ്തകങ്ങളും ലഭ്യമാക്കും.
ബി) അടിസ്ഥാന സൗകര്യ വികസനം
1) കേന്ദ്രീകൃതമായി പരിപാലിക്കുന്ന ആരോഗ്യ സുരക്ഷാ വിതരണ കേന്ദ്രങ്ങള് സ്ഥാപിക്കുക.
2) ശുചിത്വ പൂര്ണ്ണമായ പരിസ്ഥിതി ഉറപ്പുവരുത്താനായി താങ്ങാവുന്ന നിരക്കിലുള്ളതും ശുചിത്വമുള്ളതുമായ ശൗചാലങ്ങളുടെ ലഭ്യത വര്ദ്ധിപ്പിക്കണം.
3) പേറ്റന്റ് ഡാറ്റാ അനാലിസിസ്, വിവര വിനിമയ സാങ്കേതികവിദ്യ, മെഡിസിനിലെ നിര്മ്മിത ബുദ്ധി എന്നിവയ്ക്കായി സ്ഥാപനങ്ങള് തമ്മിലുള്ള സഹകരണം പ്രോത്സാഹിപ്പിക്കും.
4) ഇന്ത്യയില് ഇന്ത്യാ-ജപ്പാന് ഇന്നോവേഷന് ഹബ്ബ്.
5) ഉന്നത മൊബൈല് ബി.എസ്.എല് 3 ലാബ് സൗകര്യം ഇന്ത്യയില് സ്ഥാപിക്കും.
6) രോഗനിര്ണ്ണയ പരിരക്ഷയ്ക്ക് വേണ്ടവ ഉള്പ്പെടെ ഏറ്റവും നല്ല ഗുണനിലവാരമുള്ള മെഡിക്കല് ഉപകരണങ്ങള് ലഭിക്കുന്നതിന് വേണ്ട സഹകരണം. മേക്ക് ഇന് ഇന്ത്യ' പദ്ധതിയുടെ കീഴില് ആരംഭിച്ച ഉല്പ്പാദന യൂണിറ്റുകള്ക്ക് പ്രത്യേക ശ്രദ്ധ നല്കും.
സി) മാനവവികസനം
1. ഇന്ത്യയുടെ ആയുര്വേദം ജപ്പാന്റെ മി-ബിയോ മുതലായവയില് മനുഷ്യവിഭവം, ഗവേഷണം, പദ്ധതികള് മുതലായവ വികസിപ്പിക്കല്.
 ഇന്ത്യാ-ജപ്പാന് പൊതു-സ്വകാര്യ ആരോഗ്യപരിരക്ഷാ വേദി സംഘടിപ്പിക്കും.
ഡി) ആയുഷ്മാന്ഭാരത് പോലുള്ള പരിപാടികളില് ഉള്പ്പെടെ കൂട്ടുപ്രവര്ത്തനം പ്രോത്സാഹിപ്പിക്കുന്നതിനായി പരസ്പരം തീരുമാനിക്കുന്ന മറ്റ് ഏതൊരുമേഖലയും.
ഇ) ഈ സഹകരണപത്രത്തില് വിവക്ഷിച്ചിരിക്കുന്ന സഹകരണം പ്രോത്സാഹിപ്പിക്കുന്നതിനായി പരസ്പരം തീരുമാനിക്കുന്ന മറ്റേത് മേഖലയും.
സഹകരണപത്രത്തിന്റെ നടപ്പാക്കലിനും സഹകരണത്തിന്റെ വിശദാംശങ്ങള് കൂടുതല് വിപുലമാക്കുന്നതിനുമായി ഉന്നതതല കണ്സള്ട്ടേറ്റീവ് സംവിധാനമായി ഒരു സംയുക്ത സമിതി രൂപീകരിക്കും.
ND MRD - 892
രാജ്യരക്ഷാ മന്ത്രാലയം
ഇന്ത്യൻ നാവികസേനയും എച്ച് എ എല്ലും  ഉഭയകക്ഷി താല്പര്യ പത്രം ഒപ്പുവെച്ചു
(ന്യൂ ഡൽഹി, ഫെബ്രുവരി 25, 2022
കൊച്ചിയിലെ നേവൽ ഇൻസ്റ്റിറ്റ്യൂട്ട് ഓഫ് എയറോനോട്ടിക്കൽ ടെക്നോളജിയും ബെംഗളൂരുവിലെ എച്ച്എഎൽ മാനേജ്മെന്റ് അക്കാദമിയും തമ്മിൽ ഫാക്കൽറ്റി എക്സ്ചേഞ്ച് പ്രോഗ്രാം നടത്തുന്നതിന് 2022 ഫെബ്രുവരി 24-ന് ഇന്ത്യൻ നാവികസേനയും എച്ച്എഎല്ലും 'താൽപ്പര്യ പത്രം ' ഒപ്പുവച്ചു.
ഏറ്റവും പുതിയ വ്യോമയാന സാങ്കേതികവിദ്യകളും മെയിന്റനൻസ്, റിപ്പയർ, ഓവർഹോൾ  മാനേജ്മെന്റ് എന്നിവയിലുള്ള നൈപുണ്യവും പരിശീലനാർത്ഥികളിൽ വികസിപ്പിക്കുന്നതിന് ഹ്രസ്വകാല, ദീർഘകാല, ക്യാപ്സ്യൂൾ കോഴ്സുകൾ, അതിഥി പ്രഭാഷണങ്ങൾ, ശില്പശാലകൾ എന്നിവ പരസ്പരം സഹകരിച്ചു നടപ്പാക്കാനാണ് ഇതിലൂടെ ലക്ഷ്യമിടുന്നത്. മൂന്നാം IN-HAL ഉന്നതതലയോഗത്തിലാണ് ഇരുകക്ഷികളും താൽപര്യപത്രം ഒപ്പുവെച്ചത്.
പ്രത്യേക സേവനങ്ങളും ഫീച്ചറുകളും
കേന്ദ്ര ഗവ പത്രപ്രവർത്തക ക്ഷേമ പദ്ധതിയുടെ മാർഗരേഖ പുതുക്കുന്നത് വഴി ആനുകൂല്യങ്ങൾ വിപുലമാക്കും : കേന്ദ്ര വാർത്താ വിതരണ സഹമന്ത്രി ഡോ എൽ മുരുഗൻ
പത്രപ്രവർത്തകരുടെ ക്ഷേമപദ്ധതിയുടെ മാർഗരേഖ പുതുക്കാനുള്ള കേന്ദ്ര ഗവണ്മെന്റിന്റെ തീരുമാനം ആനുകൂല്യങ്ങൾ വിപുലപ്പെടുത്തുമെന്ന് കേന്ദ്ര വാർത്താവിതരണ പ്രക്ഷേപണ സഹമന്ത്രി ഡോ. എൽ. മുരുകൻ പറഞ്ഞു. ശരിയായ വിവരങ്ങൾ ശേഖരിച്ചു സത്യങ്ങൾ ജനങ്ങളുടെ മുന്നിൽ എത്തിക്കാനായി അചിന്തനീയമായ വേദനയും അപകടസാധ്യതയുകളുമാണ് മാധ്യമപ്രവർത്തകർ നേരിടുന്നത് എന്ന് അദ്ദേഹം ചൂണ്ടിക്കാട്ടി . ജനക്ഷേമ പദ്ധതികളായ പ്രധാനമന്ത്രി ഗരീബ് കല്യാൺ അന്ന യോജന, പ്രധാനമന്ത്രി മത്സ്യ സമ്പാദ യോജന, കോവിഡ് -19 പ്രതിരോധ കുത്തിവെയ്പ് യജഞം തുടങ്ങിയവയ്ക്ക് മാധ്യമങ്ങൾ അർഹമായ പ്രാധാന്യം നൽകണമെന്നും കേന്ദ്ര സഹമന്ത്രി ആവശ്യപ്പെട്ടു
ജന്മഭൂമി ദിനപത്രം പത്തനംതിട്ട എഡിഷന്റെ നവീകരിച്ച ഓഫീസ് കെട്ടിടം വീഡിയോ കോൺഫറൻസിംഗ് വഴി ഉദ്ഘാടനം ചെയ്യുകയായിരുന്നു ഡോ. എൽ. മുരുകൻ.
മിസോറാം മുൻ ഗവർണർ ശ്രീ. കുമ്മനം രാജശേഖരൻ മുഖ്യപ്രഭാഷണം നടത്തി.
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂ ഡൽഹി: ഫെബ്രുവരി 24, 2022
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2022 ഡിസംബർ വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്.
വിശദമായ റിപ്പോർട്ടിന് ലിങ്കിൽ ക്ലിക്ക് ചെയ്യുക:
പ്രത്യേക സേവനങ്ങളും ഫീച്ചറുകളും
സാഗർ പരിക്രമ: കേന്ദ്രമന്ത്രിമാരായ പർഷോത്തം രൂപാലയും എൽ മുരുഗനും വിവിധ പരിപാടികളിൽ പങ്കെടുക്കും
കേന്ദ്ര ഗവൺമെന്റിന്റെ സാഗർ പരിക്രമ പരിപാടിയുടെ ഏഴാം ഘട്ടത്തിന്റെ ഭാഗമായി ആലപ്പുഴ, കൊല്ലം, തിരുവനന്തപുരം ജില്ലകളിൽ നടക്കുന്ന വിവിധ പരിപാടികളിൽ കേന്ദ്ര ഫിഷറീസ്, മൃഗസംരക്ഷണ, ക്ഷീരവികസന മന്ത്രി ശ്രീ പർഷോത്തം രുപാലയും കേന്ദ്ര ഫിഷറീസ്, വാർത്താവിതരണ പ്രക്ഷേപണ സഹമന്ത്രി ഡോ എൽ മുരുകനും പങ്കെടുക്കും. കേന്ദ്രമന്ത്രിമാർ ആലപ്പുഴയിലെ തോട്ടപ്പള്ളി ഫിഷിംഗ് ഹാർബർ 2023 ജൂൺ 11ന് ഉച്ചയ്ക്ക് 2.20 മണിക്ക് സന്ദർശിക്കും.അതിന് ശേഷം 3.20 മണിക്ക് കൊല്ലം അമൃതപുരി കാമ്പസ് സന്ദർശിക്കുകയും മത്സ്യത്തൊഴിലാളികളുമായി സംവദിക്കും ചെയ്യും
തുടർന്ന് ജൂൺ 12 ന് രാവിലെ 9 മണിക്ക് കേന്ദ്രമന്ത്രിമാർ മുട്ടത്തറ മത്സ്യബന്ധന ഗ്രാമവും തിരുവനന്തപുരത്തെ മത്സ്യഫെഡ് ഫാക്ടറിയും സന്ദർശിക്കും. രാവിലെ 11.30 മണിക്ക് വിഴിഞ്ഞം ഫിഷിംഗ് ഹാർബറും സെൻട്രൽ മറൈൻ ഫിഷറീസ് റിസർച്ച് ഇൻസ്റ്റിറ്റ്യൂട്ടിന്റെ വിഴിഞ്ഞം യൂണിറ്റും സന്ദർശിക്കും. സംസ്ഥാന ഫിഷറീസ് മന്ത്രി സജി ചെറിയാനോടൊപ്പം കേന്ദ്രമന്ത്രിമാർ വൈകിട്ട് 4 മണിക്ക് പൊഴിയൂർ ഫിഷിംഗ് ഹാർബറും സന്ദർശിക്കും.
മത്സ്യത്തൊഴിലാളികളെയും മത്സ്യകർഷകരെയും വിവിധ ഗവൺമെൻറ് പദ്ധതികളുടെ ഗുണഭോക്താക്കളെയും കാണാനും സംവദിക്കാനും അവരുടെ പ്രശ്നങ്ങളെ അറിയാനും രാജ്യത്തെ മത്സ്യബന്ധന മേഖലയുടെ വളർച്ചയെ ത്വരിതപ്പെടുത്താനുമുള്ള അവരുടെ നിർദ്ദേശങ്ങൾ മനസ്സിലാക്കാനും സാഗർ പരിക്രമ പരിപാടി ലക്ഷ്യമിടുന്നു.
-NS-
(Visitor Counter : 65
പ്രധാനമന്ത്രിയുടെ ഓഫീസ്
പ്രധാനമന്ത്രി ന്യൂഡൽഹിയിലെ വസതിയിൽ സിഖ് പ്രതിനിധി സംഘത്തിന് ആതിഥ്യം വഹിക്കും
പ്രധാനമന്ത്രി ശ്രീ നരേന്ദ്ര മോദി ഇന്ന് വൈകുന്നേരം 05:30 ന് ന്യൂഡൽഹിയിലെ അദ്ദേഹത്തിന്റെ
വസതിയിൽ സിഖ് പ്രതിനിധി സംഘത്തിന് സ്വീകരണം നൽകും. ശ്രീ മോദിയും സമ്മേളനത്തെ അഭിസംബോധന ചെയ്യും.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഇന്ന് വൈകുന്നേരം, ഞാൻ എന്റെ വസതിയിൽ ഒരു സിഖ് പ്രതിനിധി സംഘത്തിന് ആതിഥേയത്വം വഹിക്കും. സംഘത്തിൽ വിവിധ മേഖലകളിൽ നിന്നുള്ളവർ ഉൾപ്പെടുന്നു. ഏകദേശം 5:30 ന് ഞാനും സമ്മേളനത്തെ അഭിസംബോധന ചെയ്യും.
-ND-
(
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഉപഭോക്തൃ പരാതികൾ വേഗത്തിൽ തീർപ്പാക്കാനും ഒരു മാസത്തിൽ കൂടുതൽ സമയം മാറ്റിവെക്കാൻ അനുവദിക്കരുതെന്നും ജില്ലാ, സംസ്ഥാന, ദേശീയ കമ്മീഷനുകൾക്ക് കേന്ദ്രം നിർദേശം നൽകി
ന്യൂ ഡൽഹി: മെയ് 20, 2022
ഉപഭോക്തൃ പരാതികൾക്ക് വേഗത്തിലുള്ള പരിഹാരം ഉറപ്പാക്കുന്നതിന്, ഉപഭോക്തൃ സംരക്ഷണ നിയമം 2019ന് കീഴിൽ നൽകിയിരിക്കുന്ന സമയക്രമങ്ങൾ പാലിക്കുന്നുണ്ടെന്ന് ഉറപ്പാക്കാനും പരാതികൾ മാറ്റിവയ്ക്കുന്ന സമയപരിധി ഒരു മാസത്തിൽ കൂടരുതെന്നും ആവശ്യപ്പെട്ട് കേന്ദ്ര ഉപഭോക്തൃ കാര്യ വകുപ്പ്  ദേശീയ, സംസ്ഥാന, ജില്ലാ കമ്മീഷനുകളുടെ രജിസ്ട്രാർമാർക്കും പ്രസിഡന്റുമാർക്കും കത്തയച്ചു. മാറ്റിവെക്കൽ അഭ്യർത്ഥനകൾ കാരണം പരാതികൾ 2 മാസത്തിനു ശേഷവും പരിഹരിക്കാൻ കഴിഞ്ഞില്ലെങ്കിൽ, കക്ഷികളുടെ മേൽ പിഴ ചുമത്തുന്നത് കമ്മീഷൻ പരിഗണിക്കുന്നതാണ്.
ഉപഭോക്താക്കൾക്ക് ചെലവുകുറഞ്ഞതും ബുദ്ധിമുട്ടില്ലാത്തതും വേഗത്തിലുള്ളതുമായ നീതി ഉറപ്പാക്കാൻ ഉപഭോക്തൃ കാര്യ വകുപ്പ് സെക്രട്ടറി ശ്രീ രോഹിത് കുമാർ സിംഗ്, തന്റെ കത്തിൽ ഊന്നിപ്പറയുന്നു.
ഏതെങ്കിലും കക്ഷികൾ പരാതി മാറ്റിവയ്ക്കാൻ രണ്ടിൽ കൂടുതൽ അഭ്യർത്ഥനകൾ നടത്തിയാൽ, അത് തടയുന്നതിനുള്ള ഒരു നടപടിയായി, ഉപഭോക്തൃ കമ്മീഷനുകൾക്ക് കക്ഷികളുടെ മേൽ പിഴ ചുമത്താം.
പരാതി പരിഹാരത്തിന് ഉൽപ്പന്നങ്ങളുടെ വിശകലനമോ പരിശോധനയോ ആവശ്യമില്ലെങ്കിൽ എതിർകക്ഷിയുടെ നോട്ടീസ് ലഭിച്ച തീയതി മുതൽ 3 മാസത്തിനുള്ളിൽ പരാതി തീർപ്പാക്കാനും, വിശകലനമോ പരിശോധനയോ ആവശ്യമാണെങ്കിൽ 5 മാസത്തിനകം പരാതി പരിഹാരത്തിനുള്ള എല്ലാ ശ്രമങ്ങളും നടത്തണമെന്ന് കത്തിൽ ഊന്നിപ്പറയുന്നു.
കൂടാതെ, മതിയായ കാരണം കാണിക്കുകയും സാവകാശം അനുവദിക്കുന്നതിനുള്ള കാരണങ്ങൾ രേഖാമൂലം നൽകുകയും ചെയ്തില്ലെങ്കിൽ ഉപഭോക്തൃ കമ്മീഷനുകൾ സാധാരണയായി കേസുകളുടെ മാറ്റിവയ്ക്കൽ അനുവദിക്കരുതെന്നും നിയമം അനുശാസിക്കുന്നു. മാറ്റിവയ്ക്കൽ മൂലമുണ്ടാകുന്ന ചെലവുകൾ സംബന്ധിച്ച ഉത്തരവിടാനും കമ്മീഷനുകൾക്ക് അധികാരമുണ്ട്.
നിയമത്തിലെ വകുപ്പ് 38 പ്രകാരം, കമ്മീഷൻ സ്വീകരിച്ച പരാതിയുടെ ഒരു പകർപ്പ് എതിർ കക്ഷിക്ക് അയച്ച് 30 ദിവസത്തിനകം അല്ലെങ്കിൽ അധികമായി നൽകുന്ന 15 ദിവസത്തിൽ കൂടാത്ത കാലയളവിനുള്ളിൽ കേസ് സംബന്ധിച്ച് അവരുടെ വിശദീകരണം നൽകാൻ നിർദ്ദേശിക്കും. വകുപ്പ് 38 പ്രകാരം എതിർ കക്ഷി നിശ്ചിത സമയത്തിനുള്ളിൽ തന്റെ കേസ് പ്രതിനിധീകരിക്കുന്നതിനോ, അത് സംബന്ധിച്ച് എന്തെങ്കിലും നടപടി സ്വീകരിക്കുന്നതിനോ പരാജയപ്പെട്ടാൽ, തെളിവുകളുടെ അടിസ്ഥാനത്തിൽ ഏകപക്ഷീയ തീരുമാനം എടുക്കാൻ കമ്മീഷന് അധികാരമുണ്ടായിരിക്കും.
ഇ-ദാഖിൽ  പോർട്ടലിലൂടെ പരാതികൾ ഫയൽ ചെയ്യാൻ ഉപഭോക്താക്കളെ പ്രോത്സാഹിപ്പിക്കുന്നതിന് ഊന്നൽ നൽകണമെന്ന് എല്ലാ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടേയും ചീഫ് സെക്രട്ടറിമാർക്കും എല്ലാ ഉപഭോക്തൃ കമ്മീഷനുകൾക്കും കേന്ദ്ര ഉപഭോക്തൃ കാര്യ സെക്രട്ടറി കത്തയച്ചു. എല്ലാ സംസ്ഥാനങ്ങളും കേന്ദ്ര ഭരണ പ്രദേശങ്ങളും ഇ-ദാഖിൽ സംവിധാനം ഏർപ്പെടുത്തിയിട്ടുണ്ടെന്നും കത്തിൽ എടുത്തുകാട്ടിയിട്ടുണ്ട്.
31.05.2022-ന് ദേശീയ, സംസ്ഥാന, ജില്ലാ കമ്മീഷനുകളുടെ പ്രസിഡന്റും അംഗങ്ങളുമായും സംസ്ഥാനങ്ങളിലെ/കേന്ദ്രഭരണ പ്രദേശങ്ങളിലെ ഉപഭോക്തൃ കാര്യ വകുപ്പിന്റെ ചുമതലയുള്ള സെക്രട്ടറിമാരുമായും ഒരു ദേശീയ ശിൽപശാല മന്ത്രാലയം സംഘടിപ്പിക്കുന്നുണ്ട്. പരാതി പരിഹാര സംവിധാനം കൂടുതൽ ഫലപ്രദവും വേഗമേറിയതും ഉപഭോക്താക്കൾക്ക് പ്രശ്നരഹിതവുമാക്കുന്നതിനെ കുറിച്ച് ശിൽപ്പശാലയിൽ ചർച്ചചെയ്യും
RRTN/SKY
ആരോഗ്യ, കുടുംബക്ഷേമ മന്ത്രാലയം
ലോകാരോഗ്യ സംഘടന നിര്ദേശിച്ചതുപോലെ ദശലക്ഷത്തില് പ്രതിദിനം 140ലേറെ പരിശോധന നടത്തുന്നത് 19 സംസ്ഥാനങ്ങള് / കേന്ദ്രഭരണപ്രദേശങ്ങള്
രാജ്യത്ത് നിലവില് രോഗബാധിതരാകുന്നവരുടെ നിരക്ക് 8.07%
30 സംസ്ഥാനങ്ങളില് / കേന്ദ്രഭരണപ്രദേശങ്ങളില് ദേശീയ ശരാശരിയേക്കാള് കുറഞ്ഞ നിരക്ക്
''ടെസ്റ്റ്, ട്രാക്ക്, ട്രീറ്റ്'' നയത്തിലൂടെ കോവിഡ് 19 നെ ഫലപ്രദമായി കൈകാര്യം ചെയ്യുകയാണ് രാജ്യം. കേന്ദ്രഗവണ്മെന്റിന്റെ നേതൃത്വത്തില് സംസ്ഥാനങ്ങളിലെ/ കേന്ദ്രഭരണപ്രദേശങ്ങളിലെ ഗവണ്മെന്റുകള് വിവിധ നടപടികളിലൂടെ ഇത് നടപ്പാക്കുകയാണ്. സംസ്ഥാനങ്ങള് / കേന്ദ്രഭരണപ്രദേശങ്ങള് പരിശോധനാ ശൃംഖല വര്ധിപ്പിച്ചിട്ടുണ്ട്. ജനങ്ങളില് വ്യാപക പരിശോധന നടത്തുന്നതിനും നടപടികള് സ്വീകരിച്ചു. അതിന്റെ ഫലമായി ദേശീയതലത്തില് പരിശോധനാ ശരാശരി ദശലക്ഷത്തില് പ്രതിദിനം 180 ആയി ഉയര്ന്നു.
ലോകാരോഗ്യസംഘടന നിര്ദേശിച്ചിരിക്കുന്നത് ഒരു രാജ്യത്ത് ദശലക്ഷം പേരില് പ്രതിദിനം 140 പരിശോധന വീതം നടത്തണമെന്നാണ്. എന്നാല്, രാജ്യത്തെ 19 സംസ്ഥാനങ്ങളില് / കേന്ദ്രഭരണപ്രദേശങ്ങളില് ഇപ്പോള് തന്നെ പ്രതിദിനം 140 ലധികം പരിശോധനകള് നടത്തുന്നുണ്ട്.
ഗോവയാണ് ഇക്കാര്യത്തില് മുന്നില്. പ്രതിദിനം ദശലക്ഷത്തില് 1333 പരിശോധനയാണ് ഗോവയില് നടത്തുന്നത്. പരിശോധനകളുടെ എണ്ണം വര്ധിപ്പിക്കാന് കേന്ദ്രഗവണ്മെന്റും ഐസിഎംആറും സംസ്ഥാനങ്ങള്ക്ക് / കേന്ദ്രഭരണപ്രദേശങ്ങള്ക്ക് നിരന്തരം നിര്ദേശങ്ങള് നല്കുന്നുണ്ട്. കൂട്ടായ പരിശ്രമങ്ങളിലൂടെ, ഇന്ത്യയില് ദശലക്ഷത്തിലെ പരിശോധന  10421 ആയി ഉയര്ന്നു.
കോവിഡ് 19 രോഗികളെ കാലേകൂട്ടി കണ്ടെത്തുന്നതിനും സമയബന്ധിതവും ഫലപ്രദവുമായ ചികിത്സ ഉറപ്പാക്കാനും ഇത് സഹായിച്ചു. പരിശോധന വര്ധിക്കുമ്പോഴും രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. നിലവില് 8.07 ശതമാനമാണ് സ്ഥിരീകരണനിരക്ക്. ദേശീയ ശരാശരിയേക്കാള് കുറഞ്ഞ സ്ഥിരീകരണനിരക്കുള്ള 30 സംസ്ഥാനങ്ങള്/ കേന്ദ്രഭരണപ്രദേശങ്ങള് രാജ്യത്തുണ്ട്. കേന്ദ്രത്തിന്റെ നേതൃത്വത്തിലുള്ള നടപടിക്രമങ്ങള് ഫലവത്താകുന്നുവെന്നാണ് ഇത് സൂചിപ്പിക്കുന്നത്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ വനിതകളുടെ ജാവലിൻ ഇനത്തിൽ സ്വർണമെഡൽ നേടിയ അന്നു റാണിയെ പ്രധാനമന്ത്രി അഭിനന്ദിച്ചു
ഹാങ്ഷൗവിൽ നടന്ന ഏഷ്യൻ ഗെയിംസിൽ വനിതകളുടെ ജാവലിൻ ഇനത്തിൽ സ്വർണമെഡൽ നേടിയ അന്നു റാണിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
“അത്ലറ്റിക്സിൽ മറ്റൊരു സ്വർണം!
ഏഷ്യൻ ഗെയിംസിലെ വനിതാ ജാവലിൻ ഇനത്തിലെ മികച്ച പ്രകടനത്തിന് അന്നു റാണിയെ ഓർത്ത് അങ്ങേയറ്റം അഭിമാനിക്കുന്നു. ഈ സ്വർണ മെഡൽ ഇന്ത്യക്ക് അഭിമാനമായി. അവർ ഉയരത്തിൽ എത്തട്ടെ , നമ്മെ എല്ലാവരെയും പ്രചോദിപ്പിക്കട്ടെ!” .
NS
(
ആരോഗ്യ, കുടുംബക്ഷേമ മന്ത്രാലയം
ദേശീയ ആരോഗ്യ അതോറിറ്റി , ദക്ഷിണ മേഖലാ അവലോകന യോഗം സംഘടിപ്പിച്ചു
ന്യൂ ഡൽഹി: ഏപ്രിൽ 8, 2022
ആയുഷ്മാൻ ഭാരത് പ്രധാൻ മന്ത്രി ജൻ ആരോഗ്യ യോജന , ആയുഷ്മാൻ ഭാരത് ഡിജിറ്റൽ മിഷൻ  എന്നീ രണ്ട് പ്രധാന കേന്ദ്ര പദ്ധതികളുടെ നിർവഹണ സംവിധാനമായ ദേശീയ ആരോഗ്യ അതോറിറ്റി  തമിഴ്നാട്ടിലെ മഹാബലിപുരത്ത് ദക്ഷിണ മേഖലാ അവലോകന യോഗം സംഘടിപ്പിച്ചു
ഈ പരിപാടിയിൽ എൻ എഛ് എ , ആയുഷ്മാൻ ഭാരത് പ്രധാൻ മന്ത്രി ജൻ ആരോഗ്യ യോജനയ്ക്ക് കീഴിലുള്ള ആരോഗ്യ ക്ഷേമ പാക്കേജി  2022-ന്റെ പുതിയ പതിപ്പ് പുറത്തിറക്കി. പുതിയ പതിപ്പിൽ 365 പുതിയ നടപടിക്രമങ്ങൾ ചേർത്തതോടെ മൊത്തം പാക്കേജുകളുടെ എണ്ണം 1949 ആയി. ആരോഗ്യ ക്ഷേമ പാക്കേജ് 2022-ൽ, നഗരത്തിന്റെ തരവും പരിചരണ നിലവാരവും അടിസ്ഥാനമാക്കി വ്യത്യസ്ത സഹായധനം ആദ്യമായി അവതരിപ്പിച്ചിട്ടുണ്ട്
ആയുഷ്മാൻ ഭാരത് പ്രധാൻ മന്ത്രി ജൻ ആരോഗ്യ യോജന പദ്ധതിയ്ക്കായി ,അന്താരാഷ്ട്ര രോഗ വർഗ്ഗീകരണവും ,അന്താരാഷ്ട്ര ചികിത്സ വർഗ്ഗീകരണവും  അടിസ്ഥാനമാക്കി രോഗികളുടെ വർഗ്ഗീകരണം നടത്തുന്ന പുതിയ സംരംഭം എൻ എഛ് എ പ്രഖ്യാപിച്ചു.
കേരളമുൾപ്പെടെ 5 സംസ്ഥാനങ്ങളിൽ ഡയഗ്നോസിസ് റിലേറ്റഡ് ഗ്രൂപ്പിംഗ്  പൈലറ്റ് അടിസ്ഥാനത്തിൽ ആരംഭിക്കുമെന്നും ചടങ്ങിൽ പ്രഖ്യാപിച്ചു . ഡിആർജി വഴി ധന സഹായം നൽകുന്ന ഇന്ത്യയിലെ ആദ്യത്തെ ഇൻഷുറൻസ് പദ്ധതിയാണ് ആയുഷ്മാൻ ഭാരത് പ്രധാൻ മന്ത്രി ജൻ ആരോഗ്യ യോജന
2022 ഏപ്രിൽ 7, 8 തീയതികളിൽ കേരളവും ലക്ഷദ്വീപും ഉൾപ്പെടെയുള്ള ദക്ഷിണേന്ത്യൻ സംസ്ഥാനങ്ങൾ/ കേന്ദ്ര ഭരണ പ്രദേശങ്ങൾ ഉൾപ്പെടുത്തിയാണ് അവലോകന യോഗം നടന്നത് .
IE/SKY
പ്രധാനമന്ത്രിയുടെ ഓഫീസ്
പാപ്പുവ ന്യൂ ഗിനിയ ഗവർണർ ജനറലുമായി പ്രധാനമന്ത്രിയുടെ കൂടിക്കാഴ്ച
ഇന്ത്യ-പസഫിക് ദ്വീപുകളുടെ സഹകരണത്തിനായുള്ള ഫോറത്തിന്റെ മൂന്നാമത് ഉച്ചകോടിയുടെ ഭാഗമായി 2023 മെയ് 22-ന് പോർട്ട് മോറെസ്ബിയിലെ ഗവൺമെന്റ് ഹൗസിൽ വെച്ച് പ്രധാനമന്ത്രി ശ്രീ നരേന്ദ്ര മോദി, പാപുവ ന്യൂ ഗിനിയയുടെ ഗവർണർ ജനറൽ സർ ബോബ് ദാദെയുമായി സന്ദർശിച്ചു.
പാപുവ ന്യൂ ഗിനിയയിലേക്കുള്ള പ്രധാനമന്ത്രിയുടെ ആദ്യ സന്ദർശനവേളയിൽ ഗവർണർ ജനറൽ അദ്ദേഹത്തെ രാജ്യത്തിലേക്ക് ഊഷ്മളമായി സ്വാഗതം ചെയ്തു. ഇരു രാജ്യങ്ങളും തമ്മിലുള്ള ഉഭയകക്ഷി ബന്ധത്തിന്റെയും വികസന പങ്കാളിത്തത്തിന്റെയും പ്രാധാന്യത്തെക്കുറിച്ചുംരണ്ടു നേതാക്കളും വീക്ഷണങ്ങൾ കൈമാറ്റം ചെയ്തു, അവ കൂടുതൽ ശക്തിപ്പെടുത്താനും അവർ തീരുമാനിച്ചു .
-ND-
(